Yewîna Qesasî ya Şehîd Savaşî pare kerd ke qezayanê Artemêtan û Îpekyolu yê Wanî de vera hêzanê Dewleta Tirkan a îşxalkare çalakîyî ameyî kerdene.
Yewîna Qesasî ya Şehîd Savaşî derheqê çalakîyan de nê zanayîşî dayî: "Vizêr şewe taxa Sihke ya qezaya Îpekyolu ya Wanî de vera  wesayîtanê polîsanê ke sey dewrîye gêrayêne bi bombaya destviraşta (EYP) çalakîyêke ameye kerdene. Naye ra dişmenî pê gazê îsotî mûdaxeleyê wareyî kerd û cade dormeyê taxe girewt. Yewîna ma bi hawayêkê saxî ware têrikna. Taxa Şabanîye ya qezaya Artemêtan ya Wanî de zî endamanê yewînîya ma wesayîtêko ke aîdê xebatkaranê AKP'î bi, da adirî ver."
